ai4bharat/Pralekha huggingface dataset:
पंतप्रधान कार्यालय
पंतप्रधान साजरी करणार कारगीलमधील आपल्या शूर जवानांसमवेत दिवाळी
पंतप्रधान नरेंद्र मोदी आज कारगीलमध्य़े पोहोचले असून तेथे आपल्या शूर जवानांसमवेत दिवाळी साजरी करणार आहेत. पंतप्रधान कार्यालयाने यासंदर्भात ट्विट केले असून त्यात म्हटले आहे की, पंतप्रधान नरेंद्र मोदी आज कारगीलमध्ये दाखल झाले असून तेथे ते दिवाळी आपल्या शूर जवानांबरोबर साजरी करणार आहेत.
जलशक्ती मंत्रालय
जलशक्ती मंत्र्यांच्या अध्यक्षतेखाली जलजीवन अभियाना संदर्भात राज्यांच्या मंत्र्यांची परिषद
नवी दिल्ली, 26 ऑगस्ट 2019
केंद्रीय जलशक्ती मंत्री गजेंद्रसिंह शेखावत यांच्या अध्यक्षतेखाली नवी दिल्ली इथे जलजीवन अभियानासंदर्भात राज्यांच्या मंत्र्यांची परिषद झाली. 17 राज्यांचे पेयजल मंत्री आणि प्रधान सचिव / सचिव या परिषदेला उपस्थित होते.
ग्रामीण भागातील प्रत्येक घराला वर्ष 2024 पर्यंत नळजोडणी देण्यासाठी जलजीवन अभियानाची घोषणा करण्यात आली आहे. त्याच्या अंमलबजावणीसंदर्भात चर्चा करणे हा या परिषदेचा हेतू होता. ग्रे वॉटरचा पुनर्वापर आणि पुनर्भरणाबाबत राज्यांनी नियोजन करावे, यात अधिकाधिक नागरिकांना सहभागी करुन घ्यावे, असे आवाहन शेखावत यांनी राज्यांना केले.
B.Gokhale/S.Kakade/D.Rane
(Visitor Counter : 75
पोलाद मंत्रालय
भारत जगातला सर्वात मोठा दुसऱ्या क्रमांकाचा क्रुड स्टील उत्पादक
नवी दिल्ली, 5 फेब्रुवारी 2020
जागतिक पोलाद संघटनेच्या आकडेवारीनुसार भारत हा जगातला सर्वात मोठा दुसऱ्या क्रमांकाचा क्रुड स्टील उत्पादक ठरला आहे. 2018 आणि 2019 मध्ये चीन नंतर भारताने क्रमांक पटकावला असून, जपानला मागे टाकत भारताने हे स्थान प्राप्त केले आहे.
2018 मधे भारताचे क्रुड स्टील उत्पादन 109.3 मेट्रिक टन होते. 2017 मधल्या 101.5 मेट्रीक टन उत्पादनाच्या तुलनेत यात 7.7 टक्के वाढ झाली. केंद्रीय पोलाद मंत्री धर्मेंद्र प्रधान यांनी आज राज्यसभेत एका लेखी उत्तरात ही माहिती दिली.
S.Tupe/N.Chitale/D.Rane
(Visitor Counter : 175
ग्राहक व्यवहार, अन्न आणि सार्वजनिक पुरवठा मंत्रालय
आयएसआय मार्कचा गैरवापर केल्याप्रकरणी बीआयएस अधिकाऱ्यांचा मेट्रो कॅश अँड कॅरी इंडिया  लिमिटेडवर छापा
मोठ्या प्रमाणात अप्रमाणित खेळणी जप्त
भारतीय मानक ब्युरोच्या , मुंबई शाखा कार्यालयातील अधिकाऱ्यांच्या पथकाने मुंबईतल्या बोरिवली पूर्व इथल्या मे. मेट्रो कॅश अँड कॅरी इंडिया  लिमिटेडवर गुणवत्ता नियंत्रण आदेशांचे उल्लंघन करून ISI प्रमाणचिन्हाचा गैरवापर केल्याबद्दल 13.01.2022 रोजी छापा घालून मोठ्या प्रमाणात अप्रमाणित खेळणी जप्त केली.
हे दुकान, भारत सरकारने जारी केलेल्या खेळण्यांबाबतच्या गुणवत्ता नियंत्रण आदेशांचे उल्लंघन करून, प्रमाणचिन्हांशिवाय  इलेक्ट्रिक आणि नॉन-इलेक्ट्रिक खेळण्यांची विक्री करताना आढळले.
मुलांचे आरोग्य आणि सुरक्षितता लक्षात घेऊन, 01-01-2021 पासून देशात विकली जाणारी सर्व खेळणी त्यांच्या सुरक्षिततेसाठी BIS द्वारे प्रमाणित केली जाणे आणि त्यांच्यावर प्रमाणचिन्ह असणे बंधनकारक असल्याची अधिसूचना भारत सरकारच्या वाणिज्य आणि उद्योग मंत्रालयाने काढली आहे.
भारत सरकारने जारी केलेल्या गुणवत्ता नियंत्रण आदेशांचे उल्लंघन दंडनीय गुन्हा आहे. याप्रकरणी BIS कायदा 2016 नुसार दोन वर्षांपर्यंत कारावास किंवा किमान 2,00,000 रुपयांचा दंड किंवा दोन्ही शिक्षा होऊ शकतात.
उत्पादक, वितरक आणि व्यापार्यांना बीआयएसच्या प्रमाणपत्राशिवाय खेळण्यांचे उत्पादन आणि विक्री करू नये असा सल्ला देण्यात आला आहे.
प्रमाणित उत्पादक आणि उत्पादनांच्या तपशीलांसाठी ग्राहकांना BIS केअर अॅप वापरण्यास प्रोत्साहित केले जात आहे.
महिला आणि बालविकास मंत्रालय
राष्ट्रीय बाल पुरस्कार 2018 साठी महिला बाल विकास मंत्रालयाने अर्ज मागवले
पुरस्कारसाठी लोगो डिझाईन स्पर्धेचे आयोजन
(नवी दिल्ली, 8 सप्टेंबर 2018
केंद्र सरकारच्या महिला आणि बाल विकास मंत्रालयाने राष्ट्रीय बाल पुरस्कार 2018 साठी नामांकने मागवली आहेत. संशोधन किंवा नवीन कल्पना मांडणाऱ्या तसेच क्रीडा, कला, संस्कृती, सामाजिक सेवा आणि शौर्य या विविध क्षेत्रात दैदिप्यमान कार्य करणाऱ्या बालकांना राष्ट्रपतींच्या हस्ते राष्ट्रीय बाल पुरस्कार देऊन पुरस्कृत करण्यात येईल. 30 सप्टेंबर 2018 पर्यंत नामांकन भरून पाठवावीत. राष्ट्रीय बाल पुरस्कार आणि राष्ट्रीय बाल कल्याण पुरस्कार अशी वर्गवारी या पुरस्कारांची करण्यात आली आहे. या पुरस्काचे स्वरुप पदक, रोख रक्कम 1 लाख रुपये, 10 हजाराचे बुक व्हाऊचर, प्रमाणपत्र आणि प्रशस्तीपत्र असे आहे.
मंत्रालयाने या पुरस्कारासाठी लोगो डिझाईन स्पर्धेचे आयोजन केले असून या संदर्भातील सविस्तर माहिती मंत्रालयाच्या फेसबुक आणि ट्विटर अकाऊंटरवर उपलब्ध आहे. ). प्रवेशिका पाठविण्याची अंतिम तारीख 23 सप्टेंबर 2018 असून या संदर्भात सविस्तर माहिती www.nca-wcd.nic.in वर उपलब्ध आहे.
B.Gokhale/P.Kor
इलेक्ट्रॉनिक्स आणि माहिती तंत्रज्ञान मंत्रालय
भारताच्या आयटी नियम, 2021 संबंधी मानवाधिकार परिषदेच्या विशेष शाखेने व्यक्त केलेल्या चिंतेला भारतीय स्थायी प्रतिनिधींचे उत्तर
विविध भागधारकांशी केलेल्या चर्चेनंतर माहिती तंत्रज्ञान नियमांना अंतिम स्वरूप -भारताच्या स्थायी प्रतिनिधींनी केले स्पष्ट
समाजमाध्यमांच्या सामान्य वापरकर्त्यांना सक्षम करण्यासाठी नियमांची रचना
मानवाधिकार परिषदेच्या विशेष प्रक्रिया शाखेने, भारताच्या माहिती तंत्रज्ञान  नियम, 2021 संदर्भात उपस्थित केलेल्या चिंतेला, संयुक्त राष्ट्र संघ कार्यालय आणि जिनिव्हामधील इतर आंतरराष्ट्रीय संस्थांमधील भारताच्या स्थायी प्रतिनिधींनी उत्तर दिले आहे. भारतीय स्थायी प्रतिनिधींनी लिहिलेल्या पत्रात असे नमूद केले आहे कीः
जिनीव्हा येथील संयुक्त राष्ट्र संघ आणि इतर आंतरराष्ट्रीय संस्था यांच्या कार्यालयाकडे भारताचे स्थायी प्रतिनिधी मानवाधिकार परिषदेच्या विशेष प्रक्रिया शाखेला आमच्या सदिच्छा. तसेच कृपया अभिव्यक्ती स्वातंत्र्याच्या प्रसार आणि संरक्षणासंदर्भात विशेष अहवाल: शांततापूर्ण संघटन आणि सहकार्याच्या स्वातंत्र्याच्या हक्कांसंबंधित विशेष अहवाल आणि गोपनीयतेच्या अधिकाराबद्दल विशेष अहवाल तसेच भारताच्या माहिती तंत्रज्ञान  नियम, २०२० संदर्भात संक्षिप्त माहितीच्या नोंदीवर दिनांक 11 जून 2021 रोजी जारी संयुक्त पत्रव्यवहार क्रमांक ओएल IND 8/2021 ला पाहावे.
भारतीय स्थायी प्रतिनिधींना हे देखील सांगायचे आहे की, इलेक्ट्रॉनिक्स आणि माहिती तंत्रज्ञान मंत्रालय आणि माहिती व प्रसारण मंत्रालयाने 2018 मध्ये व्यक्ती, नागरी समाज, उद्योग संघटना आणि संघटनांसह विविध भागधारकांशी व्यापक सल्लामसलत केली आणि नियमांचा मसुदा तयार करण्यासाठी सार्वजनिक टिप्पण्या आमंत्रित केल्या.त्यानंतर प्राप्त झालेल्या टिप्पण्यांबद्दल आंतरमंत्र्यांच्या बैठकीत सविस्तर चर्चा करण्यात आली आणि त्यानुसार नियमांना अंतिम रूप देण्यात आले.
भारताची लोकशाही म्हणून ओळख प्रसिद्ध आहे, हे देखील भारताच्या स्थायी प्रतिनिधींनी अधोरेखित केले आहे. .भारतीय राज्यघटनेने भाषण व अभिव्यक्ती स्वातंत्र्याच्या अधिकाराची हमी दिली आहे. स्वतंत्र न्यायव्यवस्था आणि सामर्थ्यवान माध्यमे ही भारताच्या लोकशाही रचनेचा भाग आहे.
संयुक्त राष्ट्र संघ आणि जिनिव्हामधील इतर आंतरराष्ट्रीय संघटनांच्या कार्यालयायातील भारताचे स्थायी प्रतिनिधी , मानवाधिकार परिषदेच्या विशेष प्रक्रिया शाखेला या संधीचा फायदा घेऊन या विषयात सखोल लक्ष घालण्याचे आश्वासन देतात.
भारताच्या माहिती तंत्रज्ञान  नियम, 2021 विषयी संक्षिप्त माहिती
M.Chopade/S.Chavan/P.Kor
पंतप्रधान कार्यालय
10,000 मीटर धावण्याच्या शर्यतीत रौप्य पदक जिंकल्याबद्दल पंतप्रधानांनी कार्तिक कुमारचे केले अभिनंदन.
पंतप्रधान नरेंद्र मोदी यांनी कार्तिक कुमारचे हँगझोऊ येथील आशियाई क्रीडा स्पर्धेत 10,000 मीटर धावण्याच्या शर्यतीत रौप्य पदक जिंकल्याबद्दल अभिनंदन केले आहे.
पंतप्रधानांनी एका X पोस्टमध्ये म्हटले आहे;
“कार्तिक कुमारच्या रूपात भारतासाठी गौरवाचा आणखी एक क्षण, त्याच्या समर्पण आणि चिकाटीच्या अद्वितीय प्रदर्शनाने 10,000 मीटर धावण्याच्या शर्यतीत रौप्य पदक मिळवले. त्याचे अभिनंदन आणि पुढील प्रयत्नांसाठी माझ्या शुभेच्छा.”
युवा व्यवहार आणि क्रीडा मंत्रालय
ॲथलिटला प्रतिबंधित स्टिरॉइडचे इंजेक्शन देणाऱ्या प्रशिक्षकावर नाडा या राष्ट्रीय डोपिंगविरोधी संस्थेने घातली चार वर्षांची बंदी
डोपिंगविरोधी नियमांचे उल्लंघन केल्याबद्दल मुंबईस्थित अॅथलेटिक्स प्रशिक्षक मिकी मेंझेस यांच्यावर राष्ट्रीय अँटी-डोपिंग शिस्तपालन समितीने  नुकतीच चार वर्षांची बंदी घातली आणि त्यांना ५०,००० रुपयांचा दंड ठोठावला. त्याने दोन वर्षांच्या बंदीची शिक्षा भोगत असलेली त्याची प्रशिक्षणार्थी कीर्ती भोईटे हिला ड्रोस्टॅनोलोन या प्रतिबंधित पदार्थाचे इंजेक्शन दिले होते.
2020 मध्ये, कीर्ती भोईटेची अॅनाबॉलिक-अँड्रोजेनिक स्टिरॉइड, ड्रोस्टॅनोलोनसाठीची  चाचणी घेण्यात आली. ही चाचणी पॉझिटिव्ह आली. तिला एडीडीपीने 29 जून 2021 रोजी चार वर्षांसाठी अपात्र ठरवले. तिने अपील दाखल केले आणि या वर्षी 18 एप्रिल रोजी डोपिंग विरोधी अपील पॅनेल  ने तिची बंदी दोन वर्षांपर्यंत कमी केली.
एडीएपी च्या सुनावणीदरम्यान, कीर्तीने निदर्शनास आणले की तिच्या प्रशिक्षकाने तिला आणि आणखी एका ॲथलीटला सप्लिमेंट्स व्यतिरिक्त हे इंजेक्शन दिले होते. तिच्या तक्रारीवरून महाराष्ट्र अॅथलेटिक्स असोसिएशनने प्रशिक्षकाची चौकशी करून त्याच्यावर चार वर्षांची बंदी घालण्याचा निर्णय घेतल्याचेही तिने उघड केले.
या माहितीनुसार कारवाई करत, नाडा ने यावर्षी 12 मे रोजी प्रशिक्षक मिकी मिनेझिस यांच्यावर डोपिंग विरोधी नियमांचे उल्लंघन केल्याचा आरोप लावला. अॅथलीटला दिलेले इंजेक्शन प्रतिबंधित पदार्थापासून मुक्त आहे असे पुरवठादाराने आपल्याला सांगून आपली दिशाभूल केली असे म्हणत प्रशिक्षकाने स्वतःचा बचाव करण्याचा प्रयत्न केला.
30 सप्टेंबर रोजी, एका एडीएपी ने प्रशिक्षकाला कीर्ती भोईटेला इंजेक्शनद्वारे स्टिरॉइड दिल्याबद्दल आणि तिच्या कामगिरीचा अवाजवी फायदा मिळवण्यासाठी डोपिंगमध्ये त्याच्या सहभागाबद्दल दोषी धरले.
डोपिंगविरोधी नियमांचे संभाव्य उल्लंघन नोंदवण्यासाठी नाडा प्रोत्साहित करते. डोपिंगविरोधी नियमांच्या विरोधात जाऊ शकणार्या कृतींची तक्रार करण्यासाठी वेबसाइटवर एक सुरक्षित लिंक आहे नाडाशी शेअर केलेली प्रत्येक गोष्ट काटेकोरपणे गोपनीय राहते. संभाव्य उल्लंघनाची तक्रार करण्यासाठी ही लिंक आहे:
: https://www.nadaindia.org/speakup-form
राष्ट्रपती कार्यालय
राष्ट्रपतींकडून नागरिकांना ख्रिसमसच्या पूर्व संध्येला शुभेच्छा
नवी दिल्ली, 24 डिसेंबर 2020
राष्ट्रपती रामनाथ कोविंद यांनी ख्रिसमसच्या पूर्व संध्येला देशातील नागरिकांना शुभेच्छा दिल्या आहेत.
ख्रिसमसच्या मंगल प्रसंगी देशातल्या जनतेला, विशेषकरून आपल्या ख्रिस्ती बंधू-भगिनींना शुभेच्छा.
प्रभू येशू ख्रिस्त यांचा जन्म आनंदाने आणि उत्साहाने साजरा करण्याचा हा सण. हा सण लोकांच्या जीवनात शांतता, सद्भावना आणि करुणा निर्माण करतो. आपली मने परस्परांप्रती स्नेह आणि दया यांनी उजळणारा हा सण असल्याचे राष्ट्रपतींनी आपल्या संदेशात म्हटले आहे.
हा सण संपूर्ण जगभरात शांततेची जोपासना करून मानव जगतात सलोखा कायम ठेवण्यासाठी माध्यम ठरावा अशी अपेक्षा त्यांनी व्यक्त केली आहे. येशू ख्रिस्त यांची प्रेम, करूणा आणि मानवतेची शिकवण पुन्हा आत्मसात करत आपले राष्ट्र आणि समाजाच्या कल्याणाप्रती कटीबद्ध होण्याचे आवाहन त्यांनी संदेशात केले आहे.
राष्ट्रपतींच्या संपूर्ण संदेशासाठी इथे क्लिक कराS.Thakur/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 117
पंतप्रधान कार्यालय
पंतप्रधानांनी पॅरालिम्पिक क्रीडा स्पर्धेच्या सुरवातीला भारतीय चमूला दिल्या शुभेच्छा
पंतप्रधान नरेंद्र मोदी यांनी टोकियो येथे पॅरालिम्पिक क्रीडा स्पर्धेत सहभागी झालेल्या भारतीय चमूला शुभेच्छा दिल्या आहेत.
एका ट्विटमध्ये पंतप्रधान म्हणाले;
"पॅरालिम्पिक स्पर्धेला सुरुवात होत असून , भारतीय चमूला माझ्याकडून शुभेच्छा. #पॅरालिम्पिकमध्ये आपल्या देशाचे प्रतिनिधित्व करणाऱ्या सर्व खेळाडूंचा आम्हाला अभिमान वाटतो ."
आरोग्य आणि कुटुंब कल्याण मंत्रालय
कोविड-19 बाबतची अद्ययावत माहिती
देशव्यापी लसीकरण मोहिमेत आतापर्यंत कोविड प्रतिबंधक लसीच्या 151 कोटी 58 लाख मात्रा देण्यात आल्या आहेत
भारतातील कोविड सक्रीय रुग्णसंख्या सध्या 5,90,611
सध्या सक्रीय रुग्णसंख्येचे प्रमाण 1.66% इतके आहे
रोगमुक्ती दर सध्या 96.98%
गेल्या 24 तासात 40,863 रुग्ण कोरोनामुक्त झाल्यामुळे आता एकूण रोगमुक्तांची संख्या वाढून 3,44,53,603 झाली आहे
गेल्या 24 तासात 1,59,632 नव्या कोरोना बाधितांची नोंद
दैनंदिन पॉझिटीव्हिटी दर 
साप्ताहिक पॉझिटीव्हिटी दर 
आतापर्यंत कोविड संसर्ग तपासणीच्या एकूण 69 कोटी चाचण्या करण्यात आल्या
कोरोनाच्या ओमायक्रॉन प्रकाराने बाधित रुग्णांची राज्यनिहाय परिस्थिती
|
|
S. No.
|
|
State
|
|
No. of Omicron Cases
|
|
Discharged/Recovered/Migrated
|
|
1
|
|
Maharashtra
|
|
1,009
|
|
439
|
|
2
|
|
Delhi
|
|
513
|
|
57
|
|
3
|
|
Karnataka
|
|
441
|
|
26
|
|
4
|
|
Rajasthan
|
|
373
|
|
208
|
|
5
|
|
Kerala
|
|
333
|
|
93
|
|
6
|
|
Gujarat
|
|
204
|
|
160
|
|
7
|
|
Tamil Nadu
|
|
185
|
|
185
|
|
8
|
|
Haryana
|
|
123
|
|
92
|
|
9
|
|
Telangana
|
|
123
|
|
47
|
|
10
|
|
Uttar Pradesh
|
|
113
|
|
6
|
|
11
|
|
Odisha
|
|
60
|
|
5
|
|
12
|
|
Andhra Pradesh
|
|
28
|
|
9
|
|
13
|
|
Punjab
|
|
27
|
|
16
|
|
14
|
|
West Bengal
|
|
27
|
|
10
|
|
15
|
|
Goa
|
|
19
|
|
19
|
|
16
|
|
Assam
|
|
9
|
|
9
|
|
17
|
|
Madhya Pradesh
|
|
9
|
|
9
|
|
18
|
|
Uttarakhand
|
|
8
|
|
5
|
|
19
|
|
Meghalaya
|
|
4
|
|
3
|
|
20
|
|
Andaman and Nicobar Islands
|
|
3
|
|
0
|
|
21
|
|
Chandigarh
|
|
3
|
|
3
|
|
22
|
|
Jammu and Kashmir
|
|
3
|
|
3
|
|
23
|
|
Puducherry
|
|
2
|
|
2
|
|
24
|
|
Chhattisgarh
|
|
1
|
|
0
|
|
25
|
|
Himachal Pradesh
|
|
1
|
|
1
|
|
26
|
|
Ladakh
|
|
1
|
|
1
|
|
27
|
|
Manipur
|
|
1
|
|
1
|
||
|
Total
|
|
3,623
|
|
1,409
पंतप्रधान कार्यालय
पंतप्रधानांच्या हस्ते 11 ऑक्टोबर रोजी भारतीय अंतराळ संघटनेचे उद्घाटन
पंतप्रधान नरेंद्र मोदी 11 ऑक्टोबर 2021 रोजी सकाळी 11 वाजता व्हिडिओ कॉन्फरन्सिंगद्वारे इंडियन स्पेस असोसिएशन  या भारतीय अंतराळ संघटनेचे उदघाटन करणार आहेत. या महत्त्वाच्या प्रसंगी ते अंतराळ उद्योगाच्या प्रतिनिधींशीही संवाद साधतील.
भारतीय अंतराळ संघटनेविषयी  माहिती
इंडियन स्पेस असोसिएशन  ही अंतराळ आणि उपग्रह कंपन्यांची प्रमुख औद्योगिक संघटना असेल, जी भारतीय अंतराळ उद्योग कंपन्यांचा सामूहिक आवाज असेल. ही संस्था उद्योगांना धोरणात्मक समर्थन देईल आणि सरकार आणि त्याच्या एजन्सीसह भारतीय अंतराळ क्षेत्रातील सर्व हितधारकांशी देखील ही संघटना समन्वय साधेल. पंतप्रधानांच्या आत्मनिर्भर भारत या संकल्पनेच्या अनुषंगाने भारताला स्वयंपूर्ण ,तांत्रिकदृष्ट्या प्रगत आणि अंतराळ क्षेत्रातील आघाडीचा देश बनवण्यात, भारतीय अंतराळ संघटना मदत करेल.
अंतराळ आणि उपग्रह तंत्रज्ञानामध्ये प्रगत क्षमता असलेल्या देशी आणि विदेशी कंपन्यांचे भारतीय अंतराळ संघटनेद्वारे प्रतिनिधित्व केले जाते. त्याच्या संस्थापक सदस्यांमध्ये लार्सन अँड टुब्रो, नेल्को , वनवेब, भारती एअरटेल, मॅपमायइंडिया, वालचंदनगर इंडस्ट्रीज आणि अनंत टेक्नॉलॉजी लिमिटेड यांचा समावेश आहे. इतर मुख्य सदस्यांमध्ये गोदरेज, ह्यूजेस इंडिया, अझिस्टा-बीएसटी एरोस्पेस प्रायव्हेट लिमिटेड, बीईएल, सेंटम इलेक्ट्रॉनिक्स, मॅक्सर इंडिया यांचा समावेश आहे.
पंतप्रधान कार्यालय
पंतप्रधान 1 जुलै रोजी ‘डिजिटल इंडिया’ च्या लाभार्थ्यांशी साधणार संवाद
पंतप्रधान नरेंद्र मोदी 1 जुलै रोजी सकाळी 11 वाजता व्हिडिओ कॉन्फरन्सिंगद्वारे ‘डिजिटल इंडिया’ च्या लाभार्थ्यांशी संवाद साधणार आहेत.
1 जुलै 2015 रोजी पंतप्रधानांनी सुरू केलेल्या ‘डिजिटल इंडिया’ ला सहा वर्षे पूर्ण झाल्याच्या निमित्ताने इलेक्ट्रॉनिक्स आणि माहिती तंत्रज्ञान मंत्रालयाच्या वतीने हा कार्यक्रम आयोजित करण्यात आला आहे. 'डिजिटल इंडिया' ही नवीन भारताची सर्वात मोठी यशोगाथा ठरली आहे. याद्वारे सेवा सक्षम करणे, सरकारला नागरिकांच्या जवळ आणणे, नागरिकांच्या सहभागाला प्रोत्साहन आणि लोकांना सक्षम बनवले जात आहे .
केंद्रीय इलेक्ट्रॉनिक्स आणि माहिती तंत्रज्ञान मंत्रीही या कार्यक्रमाला उपस्थित राहणार आहेत
उपराष्ट्रपती कार्यालय
नवोन्मेष, संशोधन, उपक्रम, उद्योजकता हे आपल्या डीएनए मध्येच असून, आपल्याला तेच करायचे आहे : उपराष्ट्रपतींचे प्रतिपादन
नवीन शैक्षणिक धोरण -2020 ही परिवर्तनकारी सुधारणा असून आपल्याला पदवी - केंद्रित संस्कृतीपासून दूर करेल आणि उत्पादकतेच्या मार्गावर नेईल असा उपराष्ट्रपतींना विश्वास
नवी दिल्ली, 1 मार्च 2023
उपराष्ट्रपती जगदीप धनखड यांनी भारतीय नवोन्मेष, संशोधन आणि उद्योजकतेचं सामर्थ्य अधोरेखित करत, देशवासियांनी भारताच्या वाढत्या यशाचा अभिमान बाळगायला हवा,असे आवाहन केले आहे. ते आज बंगळूरू इथे गोकुळ एज्युकेशन फाउंडेशनचे संस्थापक अध्यक्ष, दिवंगत डॉ. एम. एस. रामैया यांच्या जन्मशताब्दी सोहळ्याला मार्गदर्शन करताना बोलत होते.
उपराष्ट्रपतींनी सामाजिक परिवर्तन घडवण्यामधील शिक्षणाचे महत्त्व अधोरेखित केले.
भारत, हे प्राचीन काळापासून नालंदा, तक्षशीला, वल्लभी आणि विक्रमशीला यासारख्या मोठ्या शैक्षणिक केंद्रांचे माहेरघर असल्याचे त्यांनी नमूद केले. धनखड यांनी भारताच्या शिक्षण क्षेत्रात अधिक सर्वसमावेशकता आणि सर्वोत्तमता आणण्यात नवीन शैक्षणिक धोरणाचे असलेले महत्व अधोरेखित केले. नवीन शैक्षणिक धोरण-2020 परिवर्तन घडवणारे  असल्याचं नमूद करून ते म्हणाले, “हे आपल्या शिक्षण प्रणालीमध्ये परिवर्तन घडवेल, आपल्याला पदवी केंद्रित संस्कृतीपासून दूर नेईल आणि उत्पादनक्षम मार्गावर घेऊन जाईल.”
संसद हे सरकारला उत्तरदायी धरण्याचे व्यासपीठ असल्याचे सांगून, उपराष्ट्रपतींनी सभागृहातल्या वाढत्या गोंधळाच्या घटनांबद्दल नापसंती व्यक्त केली. ही प्रवृत्ती रोखण्यासाठी जनआंदोलनाचे आवाहन करून, सर्वांसाठी अनुकरणीय अशा वर्तनाचे उदाहरण ठेवण्यासाठी संसद सदस्यांचे मन वळवण्यासाठी आणि त्यांना विनंती करण्यासाठी युवा वर्गाने जनमत तयार करावे, असे त्यांनी आवाहन केले.
भारताचे उपराष्ट्रपती म्हणून आपल्या पदाचा कार्यभार स्वीकारल्या नंतर धनखड यांनी कर्नाटक राज्याला दिलेली ही पहिलीच भेट आहे.
कर्नाटकचे राज्यपाल थावरचंद गेहलोत, , कर्नाटक सरकारचे कायदा मंत्री जे.सी. मधुस्वामी, गोकुळ एज्युकेशन फाउंडेशनचे अध्यक्ष डॉ. एम.आर. जयराम, गोकुळ एज्युकेशन फाउंडेशनचे उपाध्यक्ष एम. आर. सीताराम, यांच्यासह इतर मान्यवर यावेळी उपस्थित होते.
उपराष्ट्रपतींचे संपूर्ण भाषण जाणून घेण्यसाठी या लिकंवर क्लिक करावे -
https://www.pib.gov.in/PressReleaseIframePage.aspx?PRID=1903351
S.Bedekar/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 115
ऊर्जा मंत्रालय
आरईसी फाऊंडेशनने 5000 कामगार आणि गरजूंना आवश्यक सामुग्रीची पाकिटे पुरवण्याची प्रतिज्ञा
नवी दिल्ली, 8 जून 2020
ऊर्जा मंत्रालयाच्या अधिपत्याखाली येणाऱ्या, ग्रामिण विद्युतीकरण महामंडळ संस्था अर्थात रुरल इलेक्ट्रिफिकेशन फाउंडेशन या भारताच्या ऊर्जा क्षेत्राला, सर्वाधिक वित्तसहाय्य करणाऱ्या, सार्वजनिक क्षेत्रातील अंगीकृत संस्थेच्या सामाजिक उत्तरदायित्व उपक्रमाअंतर्गत, कोविड महामारीच्या टाळेबंदीत अडकलेल्या गरजू आणि कामगारांना 5000 आवश्यक सामुग्रीची पाकिटे वाटण्याचा निश्चय केला आहे. यात  पिण्याच्या पाण्याची बाटली, भाजलेले चणे शेंगदाणे मिश्रण, ग्लूकोजची पावडर, पादत्राणे आणि पुन्हा वापरता येण्याजोगे मास्क इत्यादी सामुग्री आहे.
आरईसी लिमिटेड आणि नवरत्न गैर बँकिंग वित्तीय संस्था, या दोन्ही संस्थांनी एकत्र येऊन सहकाराने कामगार आणि गरजूंना अन्नपुरवठा करण्यासाठी पुढाकार घेतला आहे. या कार्याच्या पहिल्या टप्प्यात दि. 4 जून 2020 रोजी दिल्लीतील 500 अशा लाभार्थ्यांना 500 पाकिटे वाटण्यात आली. दुसऱ्या टप्प्यात 7 जून 2020 रोजी गुरगाव आणि नोयडा येथे जवळपास 1000 पाकिटे वाटण्यात आली. ह्या पाकिटांचे वाटप स्वयंसेवी संस्थांनी केले.
या व्यतिरिक्त, देशातील विविध जिल्हा प्राधिकरणे, गैरसरकारी संस्था, वीजपुरवठा करणाऱ्या संस्थांसोबत  आरईसी सहकार्य करून, शिजवलेल्या अन्नाचा पुरवठा देशभरात करत आहे. कोरोना विषाणूचा प्रादुर्भाव झाल्यामुळे देशात टाळेबंदी लागू झाल्यापासूनच या उपक्रमाला सुरुवात झाली. आतापर्यंत दि. 6 जून 2020 पर्यंत संस्थेने 4.66 लाखांपेक्षा जास्त किलो अन्नधान्य, 2.56 लाख अन्नाची पाकिटे, 9600 लीटर जंतूनाशक द्रव्य, 3400 स्वसंरक्षण साधने आणि 83000 मास्क्स यांचे वाटप केले आहे. नवी दिल्लीतील सफदरजंग रुग्णालयातील कर्मचाऱ्यांसाठी, ताजएसएटीएस  सोबत भागिदारी करून पोषक आहाराची पाकिटे वाटली, यापैकी 300 पाकीटे आघाडीच्या वैद्यकीय योध्द्यांना कृतज्ञतेच्या भावनेने दिली. या उपक्रमाद्वारे 18000 जेवणाची पाकीटे पुरविण्यात आली आहेत.B.Gokhale/S.Patgaonkar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 150
गृह मंत्रालय
केंद्रीय गृहमंत्री अमित शाह यांनी गुजरातमध्ये अहमदाबाद येथे ‘हर घर तिरंगा’ मोहिमेअंतर्गत तिरंगा यात्रेला केले मार्गदर्शन
“तिरंगा हाती घेऊन उभ्या असलेल्या हजारो लोकांना पाहिल्यावर, पंतप्रधान नरेंद्र मोदी यांचे देशाच्या प्रत्येक बालकात आणि युवकामध्ये देशभक्तीची भावना जागवण्याचे अभियान यशस्वी होत असल्याचे दिसत आहे” - अमित शाह
पंतप्रधान नरेंद्र मोदी यांनी पुन्हा एकदा जनतेला आपल्या घरांवर तिरंगा फडकवण्याचे केले आवाहन
13 ते 15 ऑगस्ट दरम्यान आपल्या घरांवर तिरंगा फडकवण्याचे आणि ऑनलाईन सेल्फी अपलोड करण्याचे केंद्रीय गृहमंत्र्यांचे सर्व नागरिकांना आवाहन
केंद्रीय गृह आणि सहकारमंत्री अमित शाह यांनी गुजरातमध्ये अहमदाबाद येथे हर घर तिरंगा मोहिमेअंतर्गत आज तिरंगा यात्रेला मार्गदर्शन केले. यावेळी गुजरातचे मुख्यमंत्री भूपेंद्र पटेल यांच्यासह अनेक मान्यवर उपस्थित होते.
या यात्रेसाठी उपस्थित असलेल्यांसमोर आपले विचार व्यक्त करताना अमित शाह म्हणाले की स्वातंत्र्याच्या अमृत महोत्सवामध्ये तिरंगा हाती घेऊन उभ्या असलेल्या हजारो लोकांना पाहिल्यावर, पंतप्रधान नरेंद्र मोदी यांचे देशाच्या प्रत्येक बालकात आणि युवकामध्ये देशभक्तीची भावना जागवण्याचे अभियान यशस्वी होत असल्याचे दिसत आहे. 15 ऑगस्ट 2022 रोजी देशामध्ये असे एकही घर नव्हते ज्या घरावर तिरंगा ध्वज फडकवण्यात आला नाही आणि लोकांनी सेल्फी घेतल्या नाहीत, असे त्यांनी सांगितले. पंतप्रधान नरेंद्र मोदी यांनी पुन्हा एकदा जनतेला आपल्या घरांवर तिरंगा फडकवण्याचे आवाहन केले आहे, असे ते म्हणाले. गुजरातमधून माती आणि तिरंगा घेऊन निघालेला युवा वर्ग दिल्लीला पोहोचेल. हे युवक देशभरातून आणलेली माती आणि तिरंगा दिल्लीमध्ये पंतप्रधान नरेंद्र मोदी यांच्याकडे सुपूर्द करतील. युवा शक्ती प्रत्येक गावातही महान भारताच्या संकल्पाचा प्रसार करेल.
पंतप्रधान नरेंद्र मोदी यांच्या मार्गदर्शनाखाली आझादी का अमृत महोत्सव ही चळवळ हे देशभक्तीची भावना जागृत करण्याचे प्रभावी माध्यम ठरले आहे, त्याचप्रमाणे 'मेरी माटी मेरा देश' हा कार्यक्रमसुद्धा आपल्या देशाला महान, विकसित आणि स्वयंसिद्ध भारत म्हणून आकाराला आणण्यासाठीचा आपला संकल्प पूर्ण करेल, असे केंद्रीय गृहमंत्री यावेळी म्हणाले. सर्व नागरिकांनी 13 ते 15 ऑगस्ट या काळात आपापल्या घरांवर तिरंगा फडकवावा आणि सेल्फी समाजमाध्यमांवर अपलोड करावेत असं आवाहन केंद्रीय गृहमंत्र्यांनी केलं आहे. नागरिकांच्या या प्रयत्नांमुळे देशाला महानतेकडे नेणारी मोहिमच सुरु होईल असं ते म्हणाले. ज्या उत्साहाने तरुणवर्ग आपल्यासमोर उभा आहे ते बघून या मोहिमेतूनच पुढे देशभक्तीची भावना जागृत होईल आणि लोकांमध्ये विशेषतः मुले आणि तरुणांच्या मनात देशाला महान बनवण्याचा संकल्प दृढ होईल, असा विश्वास त्यांनी व्यक्त केला.
स्वातंत्र्याच्या अमृतमहोत्सवी वर्षात पंतप्रधान नरेंद्र मोदी यांनी देशभरात देशभक्तीची भावना जागृत केली, असे गृहमंत्री पुढे म्हणाले. ‘स्वातंत्र्याच्या अमृत महोत्सवा'चा 15 ऑगस्ट 2023 रोजी समारोप होईल आणि नंतर 15 ऑगस्ट 2023 ते 15 ऑगस्ट 2047 या काळात पंतप्रधान नरेंद्र मोदींच्या नेतृत्वाखाली देश स्वातंत्र्याचा अमृतकाळ साजरा करेल. स्वातंत्र्याचे 75 वे वर्ष ते 100 वे वर्ष या कालखंडात आम्ही देशाला महान आणि प्रत्येक क्षेत्रात अव्वल म्हणून आकाराला आणू, असा विश्वास त्यांनी व्यक्त केला. अमृतकाळ हा विशेषतः तरुण पिढ्यांसाठी अत्यंत मोलाचा आहे. 1857 तो 1947 या 90 वर्षांमध्ये तरुण पिढीने स्वातंत्र्य चळवळ केली आणि देशाला पारतंत्र्याच्या बेडीतून मुक्त केले, त्याचप्रमाणे आजच्या तरुण पीढीने 2023 ते 2047 या वर्षांमध्ये भारतमातेला महान बनवण्यासाठी योगदान द्यायला हवे, असे केंद्रीय गृहमंत्री म्हणाले.
वाणिज्य आणि उदयोग मंत्रालय
भारतात 100 व्या युनिकॉर्नचा उदय
भारतातील 100 युनिकॉर्नचे एकूण मूल्य 332.7 अब्ज अमेरिकी डॉलर्स
वर्ष 2022 च्या पहिल्या चार महिन्यांत भारतात 14 युनिकॉर्न उद्योगांचा उदय झाला
नवी दिल्ली, 6 मे 2022
भारतातील युनिकॉर्न उद्योगांची लाट नव्या उंचीवर पोहोचली असून, 2 मे 2022 रोजी देशात 100 व्या युनिकॉर्नने जन्म घेतला आहे. आज जागतिक पातळीवरील दर 10 युनिकॉर्न उद्योगांपैकी 1 उद्योग भारतात जन्मलेला आहे.
केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक वितरण तसेच वस्त्रोद्योग मंत्री पीयूष गोयल यांनी भारताची ही कामगिरी त्यांच्या ट्विटमधून ठळकपणे सर्वांसमोर ठेवली आहे.
भारतातील स्टार्ट अप परिसंस्था म्हणजे युनिकॉर्नच्या संख्येच्या बाबतीत जगात तिसऱ्या क्रमांकावर असणारी परिसंस्था ही 5 मे 2022 रोजी प्राप्त माहितीनुसार एकूण 332.7 अब्ज अमेरिकी डॉलर्स मूल्याच्या 100 युनिकॉर्न उद्योगांची जननी आहे अशी माहिती त्यांनी दिली.
केंद्रीय मंत्री गोयल म्हणाले की, वर्ष 2021 मध्ये भारतातील युनिकॉर्न उद्योगांच्या संख्येत मोठी उसळी दिसून आली. या वर्षभरात एकंदर 93 अब्ज अमेरिकी डॉलर्स मूल्याच्या एकूण 44 स्टार्ट अप उद्योगांनी युनिकॉर्न प्रकारात स्थान मिळविले.
वर्ष 2022 च्या पहिल्या चार महिन्यांत भारतात 18.9 अब्ज मूल्य असलेल्या 14 युनिकॉर्न उद्योगांचा उदय झाला आहे.
भारतातील युनिकॉर्न उद्योगांच्या संख्येने शतकाचा मोठा पल्ला ओलांडलेला असतानाच, देशांतर्गत स्टार्ट अप परिसंस्थेने स्वावलंबन आणि स्वत्व टिकविण्याच्या दिशेने प्रगती करण्याची मोहीम पूर्वीप्रमाणेच पुढे सुरु ठेवली आहे. आत्मनिर्भर भारताची संकल्पना स्टार्ट अप परिसंस्थेमध्ये खोलवर रुजली असून येत्या काळात ती आपली वाटचाल अशीच पुढे सुरु ठेवेल असा विश्वास गोयल यांनी व्यक्त केला.S.Kane/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 226